2.7 ലക്ഷം രൂപ വിലവരുന്ന ഡ്രസ്സില് സ്റ്റൈലിഷായി രണ്വീര് സിങ്ങ് ബോളിവുഡിന്റെ സ്റ്റൈലിഷ് സൂപ്പര്സ്റ്റാറാണ് രണ്വീര് സിങ്ങ്. വസ്ത്രങ്ങളില് വേറിട്ട പരീക്ഷണം നടത്തുന്നത് അദ്ദേഹത്തിന്റെ ഒരു ഹോബി ആണ്. ഫാഷന് ചോയ്സുകള് കൊണ്ട് രണ്വീറിന് എതിരു നില്ക്കാന് നിലവില് ബോളിവുഡില് തന്നെ ആരുമില്ലെന്ന് തന്നെ പറയാം. എന്നാല് ഇടയ്ക്ക് ഇത് ട്രോളുകളായും മാറുന്നുണ്ട്. താരത്തിന്റെ പുതിയ ലുക്കും സമൂഹമാധ്യമങ്ങളില് സൂപ്പര്ഹിറ്റാണ്. ആഡംബര ഇറ്റാലിയന് ഫാഷന് ബ്രാന്ഡായ ഗൂച്ചിയുടെ GUCCI പച്ച, നീല നിറത്തിലുള്ള സിപ് ജാക്കറ്റ് ജേഴ്സിയും ജോഗേഴ്സുമാണ് അദ്ദേഹത്തിന്റെ പുതിയ വേഷം. ചിത്രങ്ങള് രണ്വീര് തന്നെയാണ് തന്റെ ഇന്സ്റ്റഗ്രാമിലൂടെ പങ്കുവച്ചത്. ഒരു മുത്തുമാല, വൈറ്റ് ഹെഡ് ബാന്ഡ്, ഒരു ജോഡി സ്റ്റഡ്, വൈറ്റ് ഫ്രെയിമുള്ള സണ്ഗ്ലാസ്സ്, വാച്ച് എന്നിവയായിരുന്നു രണ്വീറിന്റെ ആക്സസറീസ്. ഡ്രസ്സിന്റെ വില ആരാധകരില് അമ്ബരപ്പുണ്ടാക്കി. ഗൂച്ചിയുടെ ജേഴ്സി ജാക്കറ്റിന് 1,56,297 രൂപയാണ് വില. ജോഗ്ഗിങ് പാന്റ്സിന് 1,15,362 രൂപയാണ് വില. മൊത്തത്തില് 2.7 ലക്ഷം രൂപയാണ് വരുന്നത്.